Diari Oficial de la Generalitat Valenciana


Sumari del DOGV 7286, del 02-06-2014 (2014/4626)

Notificació de la sentència dictada en el procediment de guarda i custòdia número 1044/2013.
--------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4626


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1044/2013. [2014/4626]  
Juí: família, guarda, custòdia o aliments de fill menor no matrimonial no consensuat número 001044/2013.  
Part demandant: Victoria Torrente Quiles.  
Part demandada: Henri Njoh Dika.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució la part dispositiva de la qual, literalment, diu:  
  
«Dispositiva  
Estime parcialment la demanda presentada per la procuradora Cristina Navarro Pascual, en nom i representació de Victoria Torrente Quiles, contra Henri Njoh Dika, per la qual cosa:  
1. Dispose les mesures definitives següents:  
1.1. L'exercici de la pàtria potestat sobre la menor T.H.D.M. s'atribuïx en exclusiva a la mare, Victoria Torrente Quiles.  
1.2. Atorgue a Victòria Torrent Quiles el règim de convivència amb la seua filla menor.  
1.3. No hi ha règim de relacions del progenitor no convivent, Henri Njoh Dika, amb la seua filla menor.  
1.4. Prohibisc l'eixida del territori nacional de la menor, excepte autorització judicial prèvia, i s'haurà d'entregar un ofici a la Direcció General de la Policia Nacional per al registrament de la prohibició.  
1.5. Henri Njoh Dika haurà de satisfer, des de la data de presentació de la demanda (mensualitat 06.2013) i amb caràcter mensual (12 mensualitats anuals), en concepte de gastos ordinaris d'atenció a la seua filla C.A., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
  
L'anterior import s'haurà d'actualitzar anualment d'acord amb les variacions que experimente l'índex de preus al consum que publica l'Institut Nacional d'Estadística o l'organisme que el substituïsca en un futur, esta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza, i este càcul permetrà l'opció ?vol actualitzar una renda?- de la pàgina web de l'Institut Nacional d'Estadística.  
  
L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, els dos progenitors hauran de pagar la mitat dels gastos extraordinaris de la seua filla.  
2. No condemne a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures disposades (art. 774.5, LEC) i que s'haurà d'interposar, si és el cas, davant d'este mateix jutjat en el termini dels 20 dies següents a la notificació (art. 455 i 458, LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este Jutjat (compte del Banco Santander número 0706 0000 02 1044 13). També es pot realitzar la consignació per mitjà de transferència al número de compte 0049 3569 92 8927024142, i s'haurà d'indicar en el caseller d'observacions el número 0706 0000 02 1044 13. Queden eximits de la constitució del depòsit per a interposar el recurs aquells que tinguen reconegut el dret d'assistència jurídica gratuïta (DA 15a de la LO 6/1985, d'1 de juliol, del Poder Judicial).  
Esta és la meua sentència, que pronuncie, mane i firme».  
  
I atés que el demandat, Henri Njoh Dika, es troba en parador desconegut, expedisc este edicte a fi que li valga de notificació de forma deguda.  
  
Elx, 26 de març de 2014.- El secretari judicial: Francisco Javier García Navarro.